Forløbet er planlagt ud fra blokke på 90 minutter. Eleverne har arbejdet med Islam inden forløbet her.

|  |  |  |
| --- | --- | --- |
| Lektie | Indhold | Arbejdsformer |
| To artikler:  ”På jagt efter ondskabens DNA” + ”Ondskaben sat på ny formel” | **Hvad er ondskab?**  Hvor kommer det fra? Hvordan skal vi forstå det og kan vi tale om det? | 1: Kort introduktion til forløbet  2: Konnotations-runde: ”Det onde” – refleksion over begrebets umulighed. Den onde / Ondskab / Ondskaben osv.  3: Læreroplæg baseret på Svendsens ”Ondskabens filosofi”: ondskabens udvikling fra ontologisk til patologisk. Epikurs Teodicè-problem.  4: Tekstlæsning i grupper: ”På jagt efter ondskabens DNA” + ”Ondskaben sat på ny formel”   * Hvad er essensen i teksterne? * Hvordan har opfattelsen af ondskaben ændret sig gennem tiden? |
| To artikler:  Klimaetik og Religion, s. 77-86  Pligtetik (Kant) og lykkeetik (Bentham) udleveres i kopi til eleverne i timen | Etiske traditioner  Plitetik, nytteetik og tabuetik | Kort læreroplæg om Kant og Bentham. Eleverne skal kunne se, at de to traditioner dels er modsætninger rent ***filosofisk***, men rent ***praktisk*** bliver anvendt begge. Et eksempel er sygehusvæsnet, hvor man som læge har en forpligtelse over den ***enkelte***, mens man på samfundsplanet må træffe nogle beslutninger ***for alle .*** Sådan er det også i klima-etik: Som individer har vi et ***filosofisk*** baseret ansvar over for naturen – i balance med en ***praktisk*** livsførelse styret af politiske love.  Tavlegennemgang af de vigtigste begreber fra Klimaetik og religion.  Hvad er natursynet, hvad er målet, hvad er udgangspunktet  Begreberne på side 85 lægges ind i et worddokument og klippes ud. Eleverne quizzer og bytter  Klassen deles i to og arbejder med 2 tekster med henblik på forberedelse af et mundtligt oplæg. Der vælges to tekster fra tekstudvalget på side 86f |
| Klimaetik og religion s. 97-104 | Natursyn og menneskesyn i religionerne. Assisi-deklarationen | Eleverne repeterer forskellige begreber fra islam-forløbet.  Blokken indledes med hurtigskrivning ud fra følgende refleksionsspørgsmål: ”*Hvis verden er gudsskabt, hvorfor ødelægger vi så verden*”  Læreren samler op på tavlen  Læreren holder et kort læreroplæg om s.131-132 på top-down og bottom-up-processer.  Læreren viser citater fra tekst 32 (Istanbul-erklæringen)  Hvis der er tid, kan man krydre med forskellige youtube-klip. Søgeord: islam, nature, responsibility, climate |
| Kort lektie: tekst 30, 31 – siderne 132-134 | Eleverne træner tekstlæsningsstrategier. | Læreren starter med et kort oplæg om analysemodellen på side 171-173.  Eleverne træner tekstlæsningen og præsentationsstrategier. |
| PROJEKTARBEJDE, LEKTIEFRI | Projektarbejde | Eleverne sættes i gang på hjemmesiden: <https://klimaetik.dk/arbejdsopgaver.php>  Eleverne skal forholde sig til punkt 6 og 7:  Hvad mener andre religioner om klimakrisen?  Gå på organisationen Alliance of Religions and Conservation´s hjemmeside www.arcworld.org og undersøg holdningerne til økologi og natur og ikke mindst, hvordan der argumenteres for holdningerne i en eller to af disse religioner: baha´i, konfucianisme, daoisme, jainisme, shintoisme, sikhisme og zoroastrianisme.  Forbered et oplæg på klassen om den eller de religioner, I vælger.  Formuler jeres bud på en klimaetik.  I besvarelsen skal I lade jer inspirere af de etiske traditioner, der er gennemgået i bogen. Overvej herunder hvilke tabuer – hvis nogen overhovedet – der vil være nødvendige at få med i en klimaetik. |
| PROJEKTARBEJDE | Oplæg | Eleverne holder oplæg i matrixgrupper eller foran hele klassen |